Ο **Ενρίκε Σετιέν Σολάρ** (*Enrique Setién Solar*, γενν. 27 Σεπτεμβρίου 1958), γνωστός ως **Κίκε Σετιέν**, είναι Ισπανός πρώην επαγγελματίας ποδοσφαιριστής, ο οποίος αγωνιζόταν ως κεντρικός μέσος και νυν προπονητής ποδοσφαίρου. 

Είχε το ψευδώνυμο *El Maestro* και έμεινε γνωστός για τις θητείες του στη Ραθίνγκ Σανταντέρ, ξεκινώντας και τελειώνοντας την 19ετή επαγγελματική του σταδιοδρομία στην ομάδα, όπου είχε σε συνολικά 374 αγώνες στην Πριμέρα Ντιβισιόν 58 γκολ σε 15 σεζόν.

Σταδιοδρομία ως παίκτης
-----------------------

### Συλλογική

Γεννημένος στο Σανταντέρ, ο Σετιέν έκανε το ντεμπούτο του στην Πριμέρα Ντιβισιόν το 1977, με την ομάδα της πόλης του, Ράθινγκ Σανταντέρ. Ωστόσο, κατά τη διάρκεια της πρώτης του θητείας με τους Κανταβριανούς, αν και χρησιμοποιούταν τακτικά, δεν ήταν ακόμα αδιαφιλονίκητος βασικός παίκτης και έχασε όλη τη σεζόν 1982-83, καθώς έζησε δύο υποβιβασμούς από την κορυφαία κατηγορία. 

Στη συνέχεια, ο Σετιέν έπαιξε με την Ατλέτικο Μαδρίτης για τρία χρόνια, απολαμβάνοντας δύο πολύ καλές πρώτες σεζόν, αλλά αγωνίστηκε σπάνια στην τρίτη σεζόν του, ύστερα από κάποιες λογομαχίες με τον πρόεδρο της ομάδας, Χεσούς Χιλ.

Ακολούθως, ο Σετιέν μετακόμισε στην Λογρονιές, όπου, μετά από μία αργή εκκίνηση, ήταν βασικός παίκτης των Λα Ριόχας στο κατόρθωμα τους να διατηρηθούν στην κορυφαία κατηγορία. Το 1992, ο 34χρονος Σετιέν επέστρεψε στη Ραθίνγκ και σημείωσε 11 γκολ (ρεκόρ σταδιοδρομίας) στην πρώτη σεζόν της δεύτερης θητείας του, καθώς η ομάδα προβιβάστηκε στην Πριμέρα Ντιβισιόν. Έπαιξε ακόμη τρία χρόνια με την ομάδα και αποσύρθηκε τον Ιούνιο του 1996, σχεδόν 38 ετών, αφού είχε αγωνιστεί με την Λεβάντε στα πλέι οφ της Σεγούντα Ντιβισιόν Β, στα οποία η ομάδα κέρδισε τον προβιβασμό. Έπαιξε σε σχεδόν 600 επίσημους αγώνες σε σχεδόν δύο δεκαετίες και σημείωσε συνολικά 95 γκολ. 

### Διεθνής

Ο Σετιέν αγωνίστηκε τρεις φορές με την Εθνική Ισπανίας και επελέγη στην ομάδα για το Παγκόσμιο Κύπελλο του 1986, όπου δεν χρησιμοποιήθηκε κατά τη διάρκεια της διοργάνωσης στο Μεξικό. Το ντεμπούτο του ήρθε στις 20 Νοεμβρίου 1985, στη φιλική ισοπαλία με 0-0 εναντίον της Αυστρίας, στη Σαραγόσα.

Σταδιοδρομία ως προπονητής
--------------------------

Αφού ανέλαβε την προπονητική το 2001, ο Σετιέν ξεκίνησε με την ομάδα που πέρασε το μεγαλύτερο μέρος της σταδιοδρομίας του, τη Ραθίνγκ και στη συνέχεια μετακινήθηκε στην Πολιδεπορτίβο Εχίδο στη Σεγούντα Ντιβισιόν. Από το 2005 έως το 2006, ήταν βοηθός προπονητής στην Εθνική Ρωσίας ποδοσφαίρου άμμου. Για τρεις μήνες το 2006, ο Σετιέν ήταν ο προπονητής της Εθνικής Ισημερινής Γουινέας. Στη συνέχεια, μετακινήθηκε ακόμη μία ομάδα για την οποία έπαιξε, τη Λογρονιές, στην τρίτη κατηγορία, όπου απολύθηκε στα μέσα της σεζόν 2007-08.

Τον Ιούνιο του 2009, ο Σετιέν έγινε προπονητής της Λούγο. Οδήγησε την ομάδα στην άνοδο στην δεύτερη κατηγορία την τρίτη του χρονιά, την δεύτερη άνοδο για τους Γαλικιανούς. Κατά τα επόμενα τρία χρόνια, κατόρθωσαν να παραμείνουν στην κατηγορία, τερματίζοντας μεταξύ της 11ης και της 15ης θέσης.

Στις 19 Οκτωβρίου 2015, μετά την απομάκρυνση του Πάκο Ερέρα, ο Σετιέν έγινε ο νέος προπονητής της Λας Πάλμας. Έφτασε με την ομάδα να βρίσκεται στη ζώνη του υποβιβασμού και την οδήγησε στην 11η θέση στην πρώτη του σεζόν. Στις 18 Μαρτίου 2017, ανακοίνωσε ότι θα εγκαταλείψει την ομάδα από τους Κανάριους Νήσους στο τέλος της σεζόν, λόγω διαφωνιών με το διοικητικό συμβούλιο.

Στις 26 Μαΐου 2017, ο Σετιέν προσλήφθηκε ως προπονητής της Ρεάλ Μπέτις, με τριετές συμβόλαιο. Οδήγησε την ομάδα στην έκτη θέση στην πρώτη σεζόν του, με την επακόλουθη πρόκριση στη φάση ομίλων του Γιουρόπα Λιγκ.

Ο Σετιέν συνδέθηκε με μία μετακίνηση στη Μπαρτσελόνα τον Ιανουάριο του 2019, αλλά τίποτα δεν προήλθε από αυτό. Στις 19 Μαΐου, ανακοίνωσε ότι θα αποχωρήσει από τη Ρεάλ Μπέτις.

Στις 13 Ιανουαρίου 2020, ο Σετιέν ορίστηκε ως προπονητής της Μπαρτσελόνα, αντικαθιστώντας τον απολυθέντα Ερνέστο Βαλβέρδε. Στις 14 Αυγούστου 2020, απολύθηκε μετά από τον διασυρμό της ομάδας με 2-8 από την Μπάγερν Μονάχου.

Προσωπική ζωή
-------------

Ο γιος του Σετιέν, Λάρο, είναι επίσης ποδοσφαιριστής και μέσος.

Διακρίσεις
----------

### Ως παίχτης

**Ατλέτικο Μαδρίτης**

* Σούπερ Καπ Ισπανίας: 1985

Παραπομπές
----------

1. ↑  (πολλαπλές γλώσσες) *Transfermarkt*. 117609. Ανακτήθηκε στις 9  Οκτωβρίου 2017.
2. ↑  (Καταλανικά, Ισπανικά, Αγγλικά) *BDFutbol*. 693. Ανακτήθηκε στις 25  Απριλίου 2022.
3. ↑  (πολλαπλές γλώσσες) *Transfermarkt*. 12440. Ανακτήθηκε στις 4  Απριλίου 2022.
4. ↑  (Αγγλικά) *ratings.fide.com*. 2217627. Ανακτήθηκε στις 20  Απριλίου 2022.
5. ↑  «Quique Setién» (στα ισπανικά). *El Diario Montañés*. Αρχειοθετήθηκε από το πρωτότυπο στις 2013-10-19.. Ανακτήθηκε στις 10 Ιουλίου 2013.
6. ↑  «European Competitions 1985–86». RSSSF. Αρχειοθετήθηκε από το πρωτότυπο στις 27 Νοεμβρίου 2012. Ανακτήθηκε στις 10 Δεκεμβρίου 2015.
7. ↑  «Quique, otro "cerebro" para el Atlético» (στα ισπανικά). *Mundo Deportivo*. 22 Ιουνίου 1985. Αρχειοθετήθηκε από το πρωτότυπο στις 2020-01-14.. Ανακτήθηκε στις 3 Ιουνίου 2013.
8. ↑  «Arteche, Landáburu, Quique y Setién ganan a Gil en los juzgados, pero no juegan» (στα ισπανικά). *El País*. 2 Δεκεμβρίου 1988.. Ανακτήθηκε στις 31 Δεκεμβρίου 2014.
9. ↑  «La década «ostentórea»» (στα ισπανικά). *El Mundo*. 26 Ιουνίου 1997.. Ανακτήθηκε στις 10 Απριλίου 2009.
10. ↑  «Del utillero falangista al positivo de Calderé: nuestro Mundial 86 en diez episodios» (στα ισπανικά). *El Confidencial*. 21 Μαΐου 2016.. Ανακτήθηκε στις 28 Σεπτεμβρίου 2017.
11. ↑  «0–0: Nos congelamos todos» (στα ισπανικά). *Mundo Deportivo*. 21 Νοεμβρίου 1985. Αρχειοθετήθηκε από το πρωτότυπο στις 2017-05-10.. Ανακτήθηκε στις 21 Απριλίου 2016.
12. ↑  «Кике Сетьен возглавил ФК «Барселона»! Поздравляем» (στα Ρωσικά). Εθνική Ρωσίας ποδοσφαίρου άμμου. 14 Ιανουαρίου 2020.
13. ↑  «Guinea Ecuatorial busca su Eto'o» (στα ισπανικά). *El País*. 30 Οκτωβρίου 2006.. Ανακτήθηκε στις 15 Μαρτίου 2017.
14. ↑  «Quique Setién, destituido como entrenador del Logroñés» (στα ισπανικά). *El Diario Montañés*. 15 Ιανουαρίου 2008.. Ανακτήθηκε στις 10 Αρπιλίου 2009.
15. ↑  «Quique Setién, nuevo entrenador» (στα ισπανικά). *El Diario Montañés*. 10 Ιουνίου 2009. Αρχειοθετήθηκε από το πρωτότυπο στις 13 Ιουνίου 2009.. Ανακτήθηκε στις 13 Ιουνίου 2009.
16. ↑  «Quique Setién renueva una temporada más con el Lugo» (στα ισπανικά). *Diario AS*. 3 Ιουλίου 2012. Αρχειοθετήθηκε από το πρωτότυπο στις 2016-06-01.. Ανακτήθηκε στις 15 Μαρτίου2017.
17. ↑  «El Lugo certifica la salvación tras vencer al Sabadell» (στα ισπανικά). *Diario AS*. 26 Μαΐου 2013. Αρχειοθετήθηκε από το πρωτότυπο στις 2016-06-01.. Ανακτήθηκε στις 15 Μαρτίου 2017.
18. ↑  «El Lugo sigue en Segunda tras vencer al Mirandés» (στα ισπανικά). *La Voz de Galicia*. 7 Ιουνίου 2014.. Ανακτήθηκε στις 15 Μαρτίου 2017.
19. ↑  «Quique Setién se despedirá del Lugo ante el Girona» (στα ισπανικά). *La Nueva España*. 2 Ιουνίου 2015. Αρχειοθετήθηκε από το πρωτότυπο στις 2020-01-14.. Ανακτήθηκε στις 15 Μαρτίου 2017.
20. ↑  «Las Palmas sack Paco Herrera as manager, hire Quique Setien». ESPN FC. 19 Οκτωβρίου 2015. Ανακτήθηκε στις 25 Οκτωβρίου 2015.
21. ↑  «Quique Setién to step down as Las Palmas boss in May». *Diario AS*. 18 Μαρτίου 2017. Αρχειοθετήθηκε από το πρωτότυπο στις 2020-01-14.. Ανακτήθηκε στις 18 Μαρτίου 2017.
22. ↑  «Quique Setién has been appointed as Real Betis new head coach». Ρεάλ Μπέτις. 26 Μαΐου 2017. Αρχειοθετήθηκε από το πρωτότυπο στις 4 Αυγούστου 2017. Ανακτήθηκε στις 28 Μαΐου 2017.
23. ↑  «El Betis de Setién jugará en Europa» (στα ισπανικά). *El País*. 30 Απριλίου 2018.. Ανακτήθηκε στις 1 Ιουνίου 2018.
24. ↑  Γουέστ, Άντι (10 Ιανουαρίου 2019). «Quique Setien: Could Real Betis boss be Spain's next great manager?». BBC Sport. Ανακτήθηκε στις 10 Ιανουαρίου 2019.
25. ↑  «El Real Betis y Quique Setién deciden no continuar juntos la próxima temporada» (στα Ισπανικά). Real Betis. 20 Μαΐου 2019. Ανακτήθηκε στις 20 Μαΐου 2019.
26. ↑  «Barcelona appoint Quique Setién as head coach to replace Ernesto Valverde». The Guardian. 13 Ιανουαρίου 2020. Ανακτήθηκε στις 13 Ιανουαρίου 2020.
27. ↑  Μπαρτ, Τζέισον (13 Ιανουαρίου 2020). «Barcelona appoint former Real Betis coach Quique Setien as Ernesto Valverde replacement». The Telegraph. Ανακτήθηκε στις 13 Ιανουαρίου 2020.
28. ↑  «"Qué pasada", exclamó el canterano Laro tras su estreno ante el Pontevedra CF» (στα Ισπανικά). Ράθινγκ Σανταντέρ. 6 Σεπτεμβρίου 2016. Αρχειοθετήθηκε από το πρωτότυπο στις 14 Ιανουαρίου 2020. Ανακτήθηκε στις 21 Φεβρουαρίου 2018.
29. ↑  «Spain – List of Super Cup Finals». RSSSF. Ανακτήθηκε στις 13 Ιανουαρίου 2020.

Εξωτερικοί σύνδεσμοι
--------------------

* Προφίλ Κίκε Σετιέν στο BDFutbol
* Κίκε Σετιέν: προφίλ ως προπονητής στο BDFutbol
* Κίκε Σετιέν στην ιστοσελίδα National-Football-Teams.com Επεξεργασία στα Wikidata
* Στατιστικά Ισπανίας στο Eu-Football